
HIJA NI IBADA INAYOAMBATANA NA IBADA 


NYINGI (1 

Sifa za ukamilifu zote ni za Allah, tunamhimidi, tunamuomba 
msaada, tunamuomba msamaha, na tunajilinda na Allah kutokana 
na shari za nafsi zetu, na kutokana na amali zetu mbovu, yule 
ataongozwa na Allah, basi hakuna wa kumpoteza, na 
atakayempoteza hakuna wa kumuongoza, nashuhudia ya kwamba 
hapana apasaye kuabudiwa ila Allah peke yake, hana mshirika, na 
nashuhudia kuwa Nabii wetu Muhammad ni mja wake na mtume 
wake, swala na salamu za Allah nyingi zimshukie yeye, watu 
wake, na masahaba wake. 


(Ammaa ba'd) Ama baada ya himdi hii: 
Enyi Waislamu: 
Mcheni Allah - enyi waja wa Allah - kama ipasavyo kumcha, 


na mchungeni [chungeni amri zake na makatazo yake] katika siri 
na minong'ono. 


Allah -aliyetukuka- aliumba viumbe vyake ili wamwabudu 
Yeye, akawaamuru wamtii, akawakataza kumwasi, na 
akawawekea faradhi zenye viwango tofauti katika ubora, baadhi 
zikiwa zinapendeza zaidi kwake kuliko zingine. 


Na miongoni mwa ibada adhimu mno na yenye kukurubisha 
kwake iliyo bora zaidi: ni kuhiji Nyumba tukufu ya Allah, [Hiya] 
ambayo ni moja ya nguzo za Uislamu, na ni msingi miongoni 
mwa misingi yake mikubwa. Nabii swala na salamu za Allah 
zimshukie aliulizwa: (Ni amali ipi iliyo bora zaidi? Akasema: 
Kumuamini Allah na Mtume wake. Akaulizwa: Kisha ipi? 
Akasema: Jihadi katika Njia ya Allah. Akaulizwa: Kisha ipi? 
Akasema: Hija iliyokubaliwa). (wameafikiana Bukhari na 
Muslim kuipokea]. 

Hakika Allah ameapa na muda ambao Hija hupatikana ndani 


(1) (Hotuba hii] imetolewa siku ya Ijumaa, tarehe kumi na sita ya mwezi wa Dhil-Oa'dah, mwaka elfu 
ya 1] y 
moja mia nne na arubaini na tano hijria, katika Msikiti wa Nabii. 

yake; akasema: 

45149 
{Na kwa masiku kumi} [Α]-Γα]τ: 2], na akaapa na sehemu 
inapotekelezwa; akasema: 


{NGG Lap 
{Naapa kwa mji huu) [Al-Balad: 1]. Allah -aliyetukuka- 
alichagua mji bora zaidi miongoni mwa miji yake, na 
unaopendeza zaidi kwake, ili ibada za Hija zitekelezwe juu ya 


viwanja vyake, wala hakuna mahali pengine duniani 
panapozungukwa [twawafu] isipokuwa Kaaba tukufu. 


Allah amewafaradhishia watu kuitekeleza, Mtume swala na 
salamu za Allah zimshukie amesema: (Enyi watu, hakika Allah 
amewafaradhishieni Hija, basi hijini) [Imepokewa na Muslim]. 


Fadhila zake kwa hujaji ni zenye kufululiza, tangu anapoingia 
katika ibada ya Hija, basi anapoleta Talbiya: kila kitu kilicho laini 
na kikavu katika ardhi yote humuafiki katika kuleta Talbiya. 
Mtume swala na salamu za Allah zimshukie amesema: (Hakuna 
yeyote anayeleta Talbiya isipokuwa kila kilicho kuliani 
mwake na kushotoni mwake huleta Talbiya, miongoni mwa 
miti na mawe, hadi mwisho wa ardhi kwa huku na kwa huku 
[yaani: kuliani kushotoni]) [Imepokewa na Ibnu Khuzeimah] 


Kwayo uchafu wa dhambi na makosa unafutwa; Mtume swala 
na salamu za Allah zimshukie amesema: (Hija inafuta 
yaliokuwa kabla yake) [Imepokewa na Muslim] 


Nayo ni tohara kwa hujaji kutokana na madhambi, ikiwa 
amesalimika [ndani ya Hija yake] na maasi yote, kufanya jimai, 
na kuikurubia. Mtume swala na salamu za Allah zimshukie 
amesema: (Yeyote atakayehiji kwa ajili ya Allah na 
asizungumze matusi na asiasi; atarudi kama siku aliyozaliwa 
na mama yake [akiwa bila madhambi]) [wameafikiana Bukhari 

na Muslim kuipokea]. Sheikhul-Islam amesema: "Kufutwa kwa 
dhambi mara huwa ni dhambi ndogo, mara nyingine huwa ni 
dhambi kubwa, na mara nyingine huwa ni kwa kulingana na hali; 
na amali aina moja hueza kufanywa na mtu kwa njia ambayo 
inatimia ndani yake ikhlasi yake na utumishi wake kwa Allah, 
basi Allah amsamehe kwayo dhambi kubwa." 


Na mahujaji ni wageni wa Allah waliomuijia kuomba ukarimu 
wake; Mtume swala na salamu za Allah zimshukie amesema: 
(Wageni wa Allah ni watatu: Mujahid, hujaji, na mfanyaji 
umrah) [Imepokewa na An-Nasai], na Allah anajigamba na 
mahujaji mbele ya Malaika wake. Mtume swala na salamu za 
Allah zimshukie alisema: (Hakuna siku yoyote ambayo ni wingi 
mno kwa Allah kumuacha huru mtu na Moto kuliko Siku ya 
Arafa. Hakika yeye (Allah) hukaribia [waja wake siku hiyo], 
kisha anajigamba nao mbele ya Malaika, akisema: Ni nini 
wanachotaka hawa?) [imepokewa na Muslim]. Ibnu Abdul-Barr 
Allah amrehemu amesema: "Na hi inajulisha kuwa 
wamesamehewa; kwa sababu yeye (Allah) hajigambi na watu 
wenye makosa na dhambi ila baada ya toba na msamaha'. 


Na atakaye tekeleza nguzo za Hija zote na wajibu wake 
pamoja na ikhlasi, na asichanganye na maovu; basi jaza yake ni 
Pepo; Mtume swala na salamu za Allah zimshukie amesema: 
(Hija iliyokubaliwa haina malipo isipokuwa Pepo) 
[wameafikiana Bukhari na Muslim kuipokea]. 


Hija ni ibada inayoambatana na ibada nyingi, imejaa manufaa, 
mafunzo na alama za ukuu wa Allah. Allah -aliyetukuka- 
amesema: 


qi ei biii 
{ili washuhudie manufaa yao} (Al-Hajj: 28], Al-Qurtubi Allah 


amrehemu amesema: "Manufaa yao; miongoni mwa ibada, 

biashara, msamaha, na manufaa ya kidunia na ya Akhera." 


Na manufaa yake makubwa zaidi ni yale wanayojikurubisha 
nayo waja kwa Allah katika Hija yao, miongoni mwa 
kudhihirisha Tawhidi katika ibada zao, Kumtakasia Allah amali 
katika ibada zao, na Kuisalimisha nafsi kwake kwa njia ya ibada 
na unyenyekevu. Allah aliyetakasika amesema: 


Aa 


{Na timizeni Hija na Umrah kwa ajili ya Allah) [Al-Baqarah: 
196), na Kutangaza umoja wa Allah katika Hija ni nembo yao 
mahujaji na ni utukufu wao; (/Labbayka llahumma labbayk, 
labbayka laa shariika laka labbayk, innal hamda wanni'mata 
laka walmulk, laa shariika lak] Nakuitikia ewe Allah baada ya 
kukuitikia, nakuitikia hauna mshirika Nawe nakuitikia, 
hakika himdi zote na neema zote ni zako pamoja na ufalme 
wote, hauna mshirika Nawe) [Wameafikiana Bukhari na 
Muslim kuipokea]. Sheikhul-Islam Allah amrehemu amesema: 


"Mategemeo ya Hija ni juu ya kuwa na udhalilifu na unyenyekevu 
kwa Allah, na kwa sababu hiyo imepewa jina la Nusuk 


[linalomaanisha ibada]". 


Miongoni mwa malengo ya Hija ni kutekeleza jambo la 
kumfuata na kumuiga Nabii swala na salamu za Allah zimshukie, 
kwani hakuna Hija wala ibada yoyote isipokuwa ile iliyoafiki 
mwongozo wake; Mtume swala na salamu za Allah zimshukie 
amesema: (Jifunzeni ibada za Hija; kwani hakika mimi Sijui labda 
sitahiji tena baada ya Hija hii) [Imepokewa na Muslim] Na 
kumfuata Mtume ni dalili ya ukweli, imani, na upendo. Allah - 
aliyetukuka na kuwa juu- amesema: 


Rod SAE ΜΙ} $ αν KEETE ΑΝ 3 NEGA à ail i ope Sal | f> 


{Sema: Ikiwa nyinyi mnampenda Allah basi nifuateni mimi, 

Allah atakupendeni na atakufutieni madhambi yenu. Na Allah ni 
Mwenye kusamehe mno, Mwenye kurehemu mno} [Aal Imraan: 
31], Na ibada zote zinazoenda kinyume na mwongozo wake 
[Mtume] swala na salamu za Allah zimshukie, basi Allah 
hatazikubali; Mtume swala na salamu za Allah zimshukie 
amesema: (Yeyote atakayefanya amali ambayo haina amri 
yetu; basi itakuwa ni yakurudishwa) [imepokewa na Muslim]. 


Na Muislamu hushikamana na Dini yake na kuiepusha nafsi 
yake matendo ya Ujahiliyyah na tabia zao, na mnao katika Hija 
kusisitizwa sana jambo hilo. Ibnul Oayyim Allah amrehemu 
amesema: "Sheria imestakiri juu ya kukusudia kuwahalifu 
washirikina, hasa katika ibada za Hiya". 


Mnao katika kuvaa ihramu kuilingania nafsi katika kuasi 
matamanio - kwani hakuna kuvaa nguo za mshono, kugusa 
manukato, kukata kucha, wala posa ya ndoa - Na ndani ya Hija 
zinaisha tofauti za mapambo ya kidunia, na viumbe (wote) 
hudhihiri wakiwa sawia, hakuna tofauti baina yao katika 
muonekano; kwani mavazi ya watu wote ni kama mavazi ya 
sanda. 


Mnao katika Hija unyenyekevu kwa Allah na kwa viumbe 
vyake, na kukiri ya kwamba kiburi ni cha Allah aliyetakasika 
pekee, na kutangaza hilo kwa kuleta Takbiri wakati wa kurusha 
vijiwe, kuzunguka Kaaba, siku ya kuchinja, na siku za Tashriiq 
[siku ya 11, 12 na 13 za Dhul-hijjah], ili nyoyo zibaki kuwa 
zimefungamana na Allah, zilizosafika kutokana na kila 
kisichokuwa Yeye. 


Ukubwa wa Uislamu unadhihiri ndani ya Hija katika 
kuunganisha umma juu ya haki, na kuwakusanya juu ya neno la 
Uislamu, [mahujaji] wanaikusudia sehemu moja, wanamwomba 
Mola mmoja, wanamfuata Nabii mmoja, na wanasoma Kitabu 
kimoja. 

Na ndani yake vizuizi vya jinsi, lugha nchi na rangi 

vinayeyuka, na inadhihiri ndani yake mizani ya uchaji Allah na ya 
iman: 
EE E E δν & 2 G 0 pole 
{Enyi watu! Hakika Sisi tumekuumbeni kutokana na 
mwanamume na mwanamke. Na tumekujaalieni kuwa ni mataifa 
na makabila ili mjuane. Hakika aliye mtukufu zaidi kati yenu 
mbele ya Allah ni aliye na uchaji Allah zaidi kati yenu} [Α]- 
Hujaraat: 13] 


Na ndani yake Waislamu huzoeana na uhusiano wa upendo 
kati yao unakuwa na nguvu, basi udhihiri ukuu wa Uislamu na 
fadhili zake kwa waja, na kadhalika ushindi wa umma huu, na 
utukufu wa shani yake. Allah -aliyetukuka- amesema: 


sald cx ol ey: i ue BS ali Se So 
CEE ο 


{Na akaziunga nyoyo zao. Lau wewe ungelitoa vyote viliomo 
duniani usingeweza kuziunga nyoyo zao, lakini Allah ndiye 
aliyewaunganisha} [Al-Anfal: 63]. 


Na mahujaji wanajikurubisha kwa Mola wao Mlezi kwa 
kukithirisha kumdhukuru Yeye kila wanaposhukia sehemu au 
wanapoondoka, wanapopanda milima au wanaposhuka, hata 
baada ya kumaliza ibada zao. Allah -aliyetukuka- amesema : 


EN NE Ga ik = ail ily aslo ans E KE 


{Na mkishatimiza ibada zenu za Hija basi mdhukuruni Allah 
kama mnavyowadhukuru baba zenu au kudhukuru zaidi ya 
hivyo} [Al-Baqarah: 200]. Ibnul Qayyim Allah amrehemu 
amesema: "Watu bora zaidi katika kila amali ni wale 
wanaomdhukuru Allah zaidi ndani yake... Na mahujaji bora zaidi 

ni wale wanaomdhukuru Allah zaidi". 


Pambo la mahujaji: Ni kudhihirisha tabia zao nzuri, amali zao 
njema na kuwa na mazungumzo mazuri baina yao: Allah - 
aliyetukuka- amesema: 


AAA 


Oe e E A 
ο Ἂν «32 τοὶ s ο 


{Na anaye kusudia kufanya Hija katika miezi hiyo, basi 
asiseme maneno machafu wala asifanye vitendo vichafu} [Α]- 
Bagara: 197]. 


Kuwafanyia wema mahujaji ni ibada yenye manufaa ya 
kuenea: Mujaahid Allah amrehemu amesema: "Nilimuandama 
Ibnu Umar Allah awaridhie safarini ili nimuhudumie; basi akawa 
ananihudumia mimi". Ibnu Rajab Allah amrehemu amesema: "Na 
wengi kati ya [Salaf] waliotangulia walikiwapa masahibu zao 
safarini sharti la kuwahudumia; ili kujivunia thawabu ya hilo." 


Mnao katika Hija kuizoesha nafsi kuacha matamanio; kwani 
hujaji huepuka baadhi ya mambo yanayoruhusiwa [kabla ya Hiya], 
kama kuvaa nguo za mshono na manukato; na aliyeikanya nafsi 
yake makatazo ya ihram katika Hija yake; ni jambo la kulingana 
zaidi kwake kuikanya [nafsi] maasi katika kila wakati na kila 
sehemu. 


Na mnao ndani yake |Hija| himizo la kutekelza amali kwa 
ukamili na bayana ya umuhimu wa wakati; kwani kwa kuzama 
kwa jua hupatikana kuhama eneo hadi lengine, na kutoka katika 
ibada moja hadi nyingine, tendo halitangulii tendo lingine, [Hija] 
ni mpangilio wenye kuimarisha maishani na katika ibada, kutokea 
kwake ndio huanzia msingi wa ikhlasi na kufuata Sunnah. 


Hujaji azingatie udhalili wa Ibilisi mahali pa kurusha vijiwe, 
pindi alipomzukia Ibrahim salamu zimshukie ili kumzuia 


kutekeleza amri ya Mola wake ya kumchinja mwanawe Ismail; 
basi [Khalil] kipenzi cha Allah alimpiga mawe kwa 

kumdhalilisha na kumwonyesha uadui. Kukariri kwake [Ibilisi] 
kumzukia Khalil mara tatu; ni ukumbusho kwetu kwamba Ibilisi 
anakariri vishawishi vyake kwa wanaadamu tena sehemu kadha 
wa kadha. 


Na aliyeleta Talbiya ya Tawhid katika Hija yake, na akaleta 
Takbira siku ya Idi; inakuwa wajibu juu yake kutimiza ahadi yake 
kwa Allah, asimuabudu yeyote asiyekuwa Yeye [Allah], wala 
asimkimbilie mwingine yeyote, wala asitufu chochote 
kisichokuwa Kaaba, Allah -aliyetukuka- amesema: 


υπο νο oe DEB OAD 


[Na hao mnao waomba badala yake hawamiliki hata ugozi wa 
kokwa ya tende} [Fatir: 13]. 


Hakuna yeyote kati ya Waislamu ila ana shauku ya kuiona 
Kaaba na kuitufu, kwani Kaaba ni sehemu kuu ya mkusanyiko ya 
Uislamu, kando yake inakutana miyumuiko ya watu juu ya wito 
wa baba yao Ibrahim. 


Baada ya haya, enyi Waislamu: 


Basi nyakati za Hija ni azizi, na masaa yake ni ya thamani, 
Allah -aliyetukuka na kuwa juu- amesema: 


E 2 ἢ 


τῆ ae Ὁ τος 1 3 Be 
£ 3958 A ~3 abl bh 


2 


{Na mtajeni Allah katika zile siku zinazo hisabiwa} [AI- 
Baqara: 203], nayo [Hija] ni ukumbusho wa kujiandaa kwa ajili 
ya kusafiri kuelekea kwenye makao ya milele, kwani hujaji 
anaacha mali yake na familia yake na kusafiri kwa ajili ya Hija, 
ambayo ni nguzo ya mwisho ya Uislamu na inayotekelezwa 
mwisho wa mwezi wa mwaka, na Nabii swala na salamu za Allah 
zimshukie aliifanya mwisho wa maisha yake. Kuvaa ihram ni 
ukumbusho wa sanda, na kukusanyika kwa waja na kusimama 
katika maeneo ya Hija ni ukumbusho wa kukusanyika kwao 

katika Siku ya Mahshar na kusimama mbele ya Allah . 
[Audhu billaahi mina shaytwani rrajiim] 
44.5 ë Yo UA JE 6 32 33 Bh LOG οὔ 


{Na watangazie watu Hija; watakujia kwa miguu na (wakiwa 
wamepanda) juu ya kila ngamia aliye konda, wakija kutoka katika 
kila njia ya mbali} [Al-Haj: 27]. 

HOTUBA YA PILI 


Sifa njema zote astahili Allah kwa wema Wake [kwetu], na 
shukrani zote astahili Yeye kwa kutuafikia na kutuneemesha, na 
nashuhudia ya kwamba hakuna apasaye kuabudiwa ila Allah peke 
yake hana mshirika; ili kuadhimisha shani yake, na nashuhudia ya 
kwamba Nabii wetu Muhammad ni mja Wake [Allah] na Mtume 
wake, swala na salamu nyingi za Allah zimshukie yeye, watu wa 


nyumba yake na Masahaba wake. 


Enyi Waislamu 


Mtu aliyeacha kutenda jema kwa ajili ya udhuru uliomzuia ni 
shirika wa yule aliyetenda iwapo nia yake itakuwa ya kweli, na 
huenda anayetembea kwa moyo wake akawashinda wanaotembea 
kwa miili yao, na wasiokuwa hujaji wamekewa kufunga Siku ya 
Arafa; Mtume swala na salamu za Allah zimshukie amesema: 
(Funga ya Siku ya Arafa natarajia kwa Allah kuwa 
atasamehe kwayo mwaka ulio kabla yake na mwaka ulio 


baada yake) [imepokewa na Muslim]. 


Basi shirikianeni na mahujaji katika siku hizi kumi kwa Dua, 
Tahlili, Takbira, Tahmidi, na aina zote za dhikri. Na mukithirishe 
dhikri kila wakati; Mtume swala na salamu za Allah zimshukie 
amesema: (“Hakuna amali katika siku zozote ilivyobora 
kuliko ilivyo katika siku hizi.” Wakamuuliza: “Hata Jihad?” 
Akasema: “Hata Jihad, isipokuwa mtu aliyeondoka 
akihatarisha maisha yake na mali yake, na hakurudi na kitu 
chochote.”) [imepokewa na Bukhari]. 

Kwa hivyo, faidikeni na msimu huu wa ibada kabla haujaisha, 
kwani maisha ni sehemu ya kuvuna, na siku ni chache, na umri ni 


mfupi. 


Kisha jueni ya kwamba Allah amewaamuruni... 

